

Sygesikring

Opgaver (Superbruger)

Indhold

[Forord 2](#_Toc146125247)

[Opgave 1 - Bestil sundhedskort 3](#_Toc146125248)

[Opgave 2 - Opret en ad hoc-opgave og bestil sundhedskort 4](#_Toc146125249)

[Opgave 3 - Vælg læge 5](#_Toc146125250)

[Opgave 4 - Skift sikringsgruppe fra gruppe 1 til gruppe 2 6](#_Toc146125251)

[Opgave 5 - Skift sikringsgruppe fra gruppe 2 til gruppe 1 7](#_Toc146125252)

[Opgave 6 - Lægevalg – PLO-hændelsen praksisnedlæggelse 8](#_Toc146125253)

[Opgave 7 - Dispensationsvar retur fra læge 9](#_Toc146125254)

[Opgave 8 - Opsætning af filtre 10](#_Toc146125255)

[Opgave 9 – Udskriv midlertidigt sundhedskort 11](#_Toc146125256)

[Opgave 10 – Annuller lægevalgsforløb 12](#_Toc146125257)

[Tillægsopgaver 13](#_Toc146125258)

# Forord

Dette dokument indeholder de opgaver, du skal løse på superbrugeruddannelsen som hands-on øvelser i et tildelt undervisningsmiljø. Ved hjælp af disse opgaver bringes du igennem nogle af de arbejdsopgaver, der skal løses af en sagsbehandler i sygesikringsløsningen.

Som støtte til opgaverne har du fået nogle navigationssedler. De fungerer som vejledning til opgaveløsningen i undervisningen, men også som støtte til undervisningen af egne slutbrugere i forbindelse med implementeringen af sygesikringsløsningen. Du kan også bruge dem til at løse dine opgaver, når Sygesikring er sat i produktion.

# Opgave 1 - Bestil sundhedskort

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En borger møder op i Borgerservice for at bestille et nyt sundhedskort, da det nuværende sundhedskort er blevet stjålet ved et tasketyveri. Du skal nu tage imod betalingen fra borgeren og efterfølgende bestille et nyt sundhedskort.

**Opgave:**

1.1 Fremsøg borgeren

1.2 Bestil Sundhedskortet

1.3 Udskriv midlertidigt sundhedskort

**Resultat**

Inden borgeren forlader Borgerservice, har du bestilt et nyt sundhedskort. Borgeren har fået en kvittering inkl. midlertidigt sundhedskort i sin Digitale Post eller som fysisk brev. Et midlertidigt sundhedskort er nu tilgængeligt på forløbet, som kan udskrives.

**Fif og bonusinformation**

Selve betalingen af sundhedskortet foretages ikke i Sygesikring.

Emnekortet ”Forløb”: Du kan nu se, at forløbet ”Bestil sundhedskort” er oprettet. Forløbet sikrer de automatiske aktiviteter, der er i systemet ifm. bestilling af sundhedskortet, f.eks. bestillingen af kortet hos LUNA (regionernes nye sygesikringsløsning inkl. sygesikringsregister), oprettelse af midlertidigt sundhedskort samt afsendelse af kvittering til Digital Post. Alle kvitteringer, der gives i forbindelse med bestilling af et sundhedskort, indeholder et midlertidigt sundhedskort.

OBS! Ved bestilling af sundhedskort via selvbetjeningsløsningen, oprettes der ligeledes et forløb. Dette forløb har dog flere automatiske aktiviteter end forløbet ved den manuelle håndtering, idet betalingen via Easy (NETS) er involveret. Her er det vigtigt, at Sygesikring automatisk holder styr på rækkefølgen for betaling og bestillingen af sundhedskortet hos LUNA.

**Navigationsseddel**

Fremsøg sikrede.

Bestil Sundhedskort.

Udskriv midlertidigt sundhedskort (via forløb).

# Opgave 2 - Opret en ad hoc-opgave og bestil sundhedskort

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En borger ringer til Borgerservice for at bestille et nyt sundhedskort, da det nuværende sundhedskort er blevet væk. Da borgeren skal betale for sundhedskortet, er du i første omgang nødt til at afvente denne betaling. For at huske på, at du skal bestille sundhedskortet, når du har fået betalingen fra borgeren, opretter du en ad hoc-opgave i Sygesikring som en huskeseddel. Når du har fået betalingen fra borgeren, bestiller du sundhedskortet og afslutter ad hoc-opgaven.

**Opgave:**

2.1 Fremsøg borgeren.

2.2 Opret en ad hoc-opgave vedr. afventende betaling for nyt sundhedskort.

  Tiden går, og borgeren har nu betalt for sundhedskortet.

2.3 Fremfind ad hoc-opgaven på borgeren og afslut denne.

2.4 Bestil sundhedskortet.

**Resultat**

Når borgeren har betalt for sit sundhedskort, har du bestilt et nyt sundhedskort. Borgeren har fået en kvittering samt et midlertidigt sundskort i sin Digitale Post eller via fjernprint. Ad hoc-opgaven er afsluttet og forsvundet fra opgavekortet og ”Opgaveoverblikket”.

**Fif og bonusinformation**

Selve betalingen af sundhedskortet foretages ikke i Sygesikring.

Emnekortet ”Forløb”: Læg mærke til, at der nu også er et forløb på borgeren, der holder styr på den manuelt oprettede ad hoc-opgave. Når opgaven afsluttes af en sagsbehandler, afsluttes forløbet automatisk.

Den manuelle ad hoc-opgave kan også betragtes som en huskeseddel (gul lap) til dig eller dine kollegaer. Opgaven fremgår af ”Opgaveoverblikket” og er dermed hele tiden synlig for sagsbehandlerne. Det er muligt at påsætte en slutdato på opgaven, således at denne markeres i ”Opgaveoverblikket” med rødt, når slutdatoen overskrides.

**Navigationsseddel**

Fremsøg sikrede.

Opret ad hoc-opgave.

Afslut ad-hoc opgave via sikrede overblik

Bestil sundhedskort.

# Opgave 3 - Vælg læge

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En borger møder op i Borgerservice med ønske om at skifte læge, da borgeren ikke længere har tillid til sin nuværende læge. Borgeren ønsker en læge så tæt på sin bopæl som muligt.

Du skal nu foretage dette lægeskift for borgeren.

**Opgave:**

3.1 Fremsøg borgeren.

3.2 Vælg læge inkl. journaloverdragelse og bestilling af sundhedskort.

**Resultat**

Inden borgeren forlader Borgerservice, har du fortaget et lægeskift, registreret valg af journaloverdragelse samt bestilt et nyt sundhedskort. Borgeren har fået en kvittering samt et midlertidigt sundhedskort i sin Digitale Post eller via fjernprint.

**Fif og bonusinformation**

Selve betalingen af lægeskiftet foretages ikke i Sygesikring.

Midlertidigt sundhedskort dannes på forløbet, hvis lægevalget er indenfor 14 dage fra dags dato.

Emnekortet ”Forløb”: Her ser du nu forløbet ”Lægevalg”, der holder styr på de automatiske aktiviteter i Sygesikring, der er i forbindelse med lægeskiftet og bestillingen af sundhedskort i LUNA samt afsendelse af kvittering til borgeren i Digital Post.

**Navigationsseddel**

Fremsøg sikrede.

Vælg læge.

Udskriv midlertidigt sundhedskort (via forløb).

# Opgave 4 - Skift sikringsgruppe fra gruppe 1 til gruppe 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En borger møder op i Borgerservice med ønske om at skifte sikringsgruppe fra gruppe 1 til gruppe 2. Du har nu modtaget betaling fra borgeren og kan dermed foretage gruppeskiftet.

Du skal nu foretage sikringsgruppeskift til gruppe 2 på vegne af borgeren.

**Opgave:**

4.1 Fremsøg borgeren.

4.2 Bestil gruppeskift.

**Resultat**

Inden borgeren forlader Borgerservice, har du fortaget et sikringsgruppeskift til gruppe 2. LUNA er opdateret, og der er bestilt et nyt sundhedskort. Borgeren har fået en kvittering samt et midlertidigt sundhedskort i sin Digitale Post eller via fjernprint.

**Fif og bonusinformation**

Selve betalingen af gruppeskiftet foretages ikke i Sygesikring.

Emnekortet ”Forløb”: Her ser du nu forløbet ”Skift sikringsgruppe”, der holder styr på de automatiske aktiviteter, der er i forbindelse med opdatering og bestillingen af sundhedskort i LUNA samt afsendelse af kvittering til borgeren i Digital Post.

OBS! Sagsbehandlere bliver ikke adviseret i sygesikringsløsningen, hvis en borger har skiftet gruppe indenfor det seneste år. Det skal sagsbehandleren selv undersøge, inden gruppeskiftet foretages (fremgår af lægevalgshistorikken i emnekortet ”Lægevalg” på den sikrede). Grunden er, at det skal være muligt for en sagsbehandler at gennemtvinge et gruppeskift uanset regler. Det er dog ikke muligt for en borger i selvbetjeningsløsningen at foretage et gruppeskift, hvis borgeren indenfor det senest år har foretaget et gruppeskift.

**Navigationsseddel**

Fremsøg sikrede.

Skift af sikringsgruppe fra gruppe 1 til gruppe 2.

# Opgave 5 - Skift sikringsgruppe fra gruppe 2 til gruppe 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En borger møder op i Borgerservice med ønske om at skifte sikringsgruppe fra gruppe 2 til gruppe 1.

Borgeren ønsker en læge, som har handicapvenlige faciliteter eksempelvis adgang for kørestolsbrugere. Du har modtaget betalingen fra borgeren og kan derfor nu foretage gruppeskiftet.

Du skal nu foretage sikringsgruppeskift til gruppe 1 samt foretage et lægevalg på vegne af borgeren.

**Opgave:**

5.1 Fremsøg borgeren

5.2 Bestil gruppeskift – herefter opstartes lægevalgsprocessen

OBS! I lægevalgslisten skal du anvende ”Udvidet søgning” og her vælge ”Handicapvenlig adgang” for at få en liste over praksisser, der er handicapvenlige.

**Resultat**

Inden borgeren forlader Borgerservice, har du foretaget et sikringsgruppeskift til gruppe 1, foretaget et lægevalg til en handicapvenlig praksis og bestilt et nyt sundhedskort til borgeren. Borgeren har fået en kvittering samt et midlertidigt sundhedskort i sin Digitale Post eller via fjernprint.

**Fif og bonusinformation**

Selve betalingen af gruppeskiftet foretages ikke i Sygesikring.

Emnekortet ”Forløb”: Nu ser du forløbet ”Skift sikringsgruppe”, der holder styr på de automatiske aktiviteter, der er i forbindelse med lægeskiftet og bestillingen af sundhedskort i LUNA samt afsendelse af kvittering til borgeren i Digital Post.

OBS! Sagsbehandlere bliver ikke adviseret i sygesikringsløsningen, hvis en borger har skiftet gruppe indenfor det seneste år. Det skal sagsbehandleren selv undersøge, inden gruppeskiftet foretages (fremgår af lægevalgshistorikken i emnekortet ”Lægevalg” på den sikrede). Grunden er, at det skal være muligt for en sagsbehandler at gennemtvinge et gruppeskift uanset regler. Det er dog ikke muligt for en borger i selvbetjeningsløsningen at foretage et gruppeskift, hvis borgeren indenfor det senest år har foretaget et gruppeskift.

**Navigationsseddel**

Fremsøg sikrede.

Skift af sikringsgruppe fra gruppe 2 til gruppe 1.

# Opgave 6 - Lægevalg – PLO-hændelsen praksisnedlæggelse

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En praksis er nedlagt, og regionen har sendt et lægevalgsbrev til borgeren om at foretage et lægevalg inden for en periode angivet af regionen. Nu er tidsfristen for frivilligt lægevalg overskredet. Der oprettes en opgave til sagsbehandling i kommunen med henblik på at tildele en læge til de resterende borgere.

Du skal nu foretage et lægevalg for de resterende borgere.

**Opgave**:

6.1 Find opgaven ”Praksisnedlæggelse” i dit ”Opgaveoverblik”. (Du vælger blot en opgave fra listen i opgaveoverblikket).

6.2 Åbn opgaven og massetildel en læge til de resterende borgere.

6.3 Afslut opgaven.

**Resultat**

Du har nu massetildelt en læge til de resterende borgere. LUNA er opdateret med lægevalget, der er bestilt sundhedskort i LUNA og der er sendt en kvittering samt et midlertidigt sundhedskort til borgerens Digitale Post eller via fjernprint.

**Fif og bonusinformation**

Emnekortet ”Forløb”: Du vil opleve, at der på alle de involverede borgere er et forløb, der er tilknyttet opgaven vedr. manglende lægevalg.

Efterhånden som du får tildelt en læge til de resterende borgere, kan du i opgaven se den eller de læger, du har tildelt borgerne, samt hvor mange borgere du har tildelt hver læge. Dette kan du se i feltet ”Oprettede handlinger”.

Har du ikke fået tildelt læger til alle de resterende borgere skal du ikke afslutte opgaven – du kan blot lukke denne med henblik på at færdiggøre opgaven på et senere tidspunkt.

Når du massetildeler, er der i sygesikringsløsningen en forretningsregel, der sikrer, at du ikke får opdelt en familie mellem flere læger. Dermed kan du opleve, at det antal sikrede, du har valgt at tildele til en læge, kan være mindre (aldrig mere) i optællingen af antal sikrede på lægen, end det antal borgere du angav fra start.

**Navigationsseddel**

Massebehandling af læge via opgaven ”Praksisnedlæggelse”.

# Opgave 7 - Dispensationsvar retur fra læge

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En borger skal tildeles en læge, der er lukket for tilgang, og der sendes en dispensationsanmodning til lægen via Digital Post. Efterfølgende bliver du telefonisk kontaktet af lægen, som godkender ansøgningen via telefon, idet lægen ikke ønsker at godkende anmodningen via linket i Digital Post.

1) Du skal nu foretage et lægevalg til en læge, der er lukket for tilgang.

 Tiden går, og du bliver nu kontaktet af lægen, som godkender dispensationen

2) Registrer godkendelsen fra lægen.

**Opgave**:

8.1 Fremsøg borgeren.

8.2 Tildel en lukket læge til borgeren. Udsøg denne lægepraksis ”**Lægehuset Dispensation**” i den udvidede søgning i lægevalgslisten – denne praksis har lukket for tilgang og ønsker dispensation.

 Tiden går……

8.3 Åbn forløbet

8.4 Godkend dispensationen

**Resultat**

Du har nu tildelt en læge, der er lukket for tilgang til borgeren og fremsendt en dispensationsanmodning til lægen i Digital Post. Herefter har du registreret godkendelsen, opdateret og bestilt et sundhedskort i LUNA samt sendt en kvittering samt midlertidigt sundhedskort til borgerens Digitale Post eller via fjernprint.

**Fif og bonusinformation**

Under normale omstændigheder, og hvis en læge anvender Digital Post, vil lægen godkende eller afvise dispensationsanmodningen via et link i Digital Post (dispensationsanmodningen). Herefter vil sygesikringsløsningen automatisk gennemføre resten af godkendelses- eller afvisningsprocessen, og du vil dermed ikke skulle foretage dette manuelt.

OBS! Hvis en læge afviser en dispensationsanmodning, sendes der automatisk et afvisningsbrev til borgeren, og borgeren bibeholder sin nuværende læge. Står borgeren registreret med et manglende lægevalg, vil der ligeledes blive sendt et lægevalgsbrev.

**Navigationsseddel**

Fremsøg sikrede.

Vælg læge.

Registrer dispensationsvar fra lægen (dispensation godkendt).

# Opgave 8 - Opsætning af filtre

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I forbindelse med dit daglige arbejde med håndtering af manuelle opgaver, har du mulighed for at opsætte et eller flere forskellige filtre. Du skal nu prøve at oprette et eller flere filtre, redigere et filter og slette et filter.

**Opgave**:

9.1 Opret et eller flere filtre efter dit eget ønske.

9.2 Rediger et filter

9.3 Slet et filter

**Resultat**

Du får som minimum oprettet et filter og har dermed en ide til, hvorledes du ønsker at oprette filtre til dit daglige arbejde. Du har efterfølgende slettet dette filter igen.

**Fif og bonusinformation**

Opgaveoverblikket indeholder ”Opgaver”, som skal løses manuelt af en sagsbehandler i kommunen samt ”Systemopgaver”. Systemopgaver er automatiske opgaver, som systemet håndterer indenfor nogle foruddefinerede processer. Disse opgaver skal du ikke håndtere, men blot have til din information.

Opgaver, der er manuelle, skal håndteres en af sagsbehandler i kommunen og findes i standardfiltret ”Min organisation”. Har du ikke oprettet et filter og sat dette som favorit filter, er det altid ”Min organisation” der vises som favoritfilter i ”Opgaveoverblikket”.

**Navigationsseddel**

Opret individuelt filter i opgaveoverblikket

Rediger et individuelt opgavefilter

Slet et individuelt opgavefilter

# Opgave 9 – Udskriv midlertidigt sundhedskort

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En borger møder op i Borgerservice, idet borgeren ikke kan finde sit sundhedskort. Borgeren ønsker ikke at betale for et nyt sundhedskort og vil lede en ekstra gang, men har behov for et midlertidigt sundhedskort. Du skal nu udskrive et midlertidigt sundhedskort til borgeren.

**Opgave:**

7.1 Fremsøg borgeren.

7.2 Udskriv et midlertidigt sundhedskort

7.3 Afslut opgaven

**Resultat**

Når du har løst denne opgave, har du bestilt et midlertidigt sundhedskort, som du efterfølgende kan udskrive på en printer i din kommune og udlevere til borgeren. Du har efterfølgende afsluttet opgaven i emnekortet ”Opgaver”. Borgeren vil desuden få midlertidigt sundhedskort via Digital Post eller via fjernprint.

**Fif og bonusinformation**

Det midlertidige sundhedskort sendes ligeledes til borgerens Digitale Post.

Emnekortet ”Forløb”: Her ser du nu forløbet ”Midlertidigt sundhedskort”, der holder styr på de automatiske aktiviteter i Sygesikring, der er i forbindelse med bestillingen af et midlertidigt sundhedskort f.eks. afsendelse af det midlertidige sundhedskort til borgeren i Digital Post.

**Navigationsseddel**

Udskriv midlertidigt sundhedskort

# Opgave 10 – Annuller lægevalgsforløb

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Det er muligt for en sagshandler at annullere et igangværende lægevalgsforløb i Sygesikring. Annullering af et igangværende lægevalgsforløb inkl. de automatiske aktiviteter, kan udføres på forskellige måder i Sygesikring:

* Ved oprettelse af et nyt lægevalgsforløb i Sygesikring
* Ved annullering af selve lægevalgsforløbet

I forbindelse med annullering af et lægevalgsforløb, bliver sagsbehandleren adviseret inden annulleringen gennemføres.

Du skal nu oprette et lægevalg på en sikrede. Efterfølgende skal du annullere dette forløb via knappen ”Annuller forløb” på forløbet.

Hvis du har mere tid, kan du gentage lægevalget og annullerer dette ved at oprette et lægevalg oveni det allerede oprettede lægevalg.

Opgave 1:

10.1.1 Opret et lægevalg for en sikrede

10.1.2 Åbn forløbet og annullerer forløbet igen

Har du mere tid:

Opgave 2:

10.2.1 Opret et nyt lægevalg for den sikrede

10.2.2 Annullerer forløbet ved at oprette et nyt lægevalg for den sikrede.

**Resultat**

Du har fået annulleret et lægevalgsforløb på den sikrede.

**Fif og bonusinformation**

Det er ikke alle forløb der kan annulleres og det er kun igangværende forløb samt aktiviteter, der kan annulleres, dog med undtagelse af forløb, der er afsluttet i Sygesikring, men fortsat er aktivt i LUNA. Du kan se mere detaljeret information vedrørende annullering af forløb i brugervejledningen for Sygesikring.

**Navigationsseddel**

Annuller lægevalg

Annuller lægevalg med nyt lægevalg

# Tillægsopgaver

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Har du ventetid mellem opgaverne her på kurset, er du velkommen til at løse nedenstående opgaver med udgangspunkt i navigationssedlerne – du anvender blot det CPR-nummer/de CPR-numre, du allerede har arbejdet på:

Opgaver:

* Opret ad hoc-brev
* Håndter opgaver (du finder blot en eller flere opgaver i ”Opgaveoverblikket” og bruger disse opgaver)
* Find Yder
* Opret ”Start manglende lægevalg” på den sikrede
* Fremsøg lægevalgsbrev via forløb (kan kun løses, hvis du først har foretaget et lægevalg på en borger).